proxectonos/corpus_dominio_legal_administrativo_tmp huggingface dataset:
04/02/2022 | Administración LocalMunicipal
Monfero
Listaxe provisional de aspirantes admitidos/as e excluídos/as proceso de selección conserxe

Por Resolución desta Alcaldía nº034/2022 de data 31 de xaneiro de 2022 aprobouse a Listaxe provisional de aspirantes admitidos/as e excluídos/as para tomar parte no proceso de selección e provisión en propiedade por persoal funcionario de carreira dunha praza de Conserxe. Dando cumprimento á citada Resolución procédese á publicación íntegra da mesma para xeral coñecemento. Monfero, 31 de xaneiro de 2022. O ALCALDE Andrés Feal Varela A Xunta de Goberno Local deste Concello, na sesión celebrada en data 29 de xullo de 2021, aprobou a convocatoria e as bases reguladoras para a selección e provisión en propiedade, por persoal funcionario de carreira, dunha praza de Conserxe, incluída na OEP do Concello de Monfero de 2019, e foron publicadas no BOP núm.148, do 6 de agosto de 2021, modificado no núm.153, do 13 de agosto, así como no DOG núm.171, do 6 de setembro, e no BOE núm.201, do 23 de agosto de 2021. Unha vez rematado o prazo de presentación de solicitudes para tomar parte no citado proceso de selección e logo de ver as solicitudes presentadas, os informes e resto de documentación que constan no expediente, no uso das atribucións que me outorga a lexislación do réxime local, RESOLVO: PRIMEIRO.- Aprobar as seguintes listaxes provisionais de aspirantes admitidos/as e excluídos/as: SEGUNDO.- Facer pública a presente resolución, mediante a súa inserción no Taboleiro de Anuncios Electrónico do Concello de Monfero, aloxado na sede electrónica (https://sede.monfero.es) da súa páxina web (concellodemonfero. com), e no B. O. da Provincia da Coruña, e conceder un prazo de dez días hábiles, contados desde o seguinte ao da última publicación, para presentación de reclamacións, alegacións ou emendas de deficiencias ou erros, se fora o caso.” Monfero, 31 de xaneiro de 2022 O Alcalde, Andrés Feal Varela
04/02/2022 | Administración LocalMunicipal
Dumbría
Aprobación definitiva do orzamento 2022

ANUNCIO Aprobado definitivamente o orzamento para 2022, en cumprimento do disposto no art.169.3 do Real Decreto Lexislativo 2/2004, do 5 de marzo, faise público que o devandito orzamento ascende, no seu estado de gastos e ingresos, á cantidade de cinco millóns cento cincuenta e un mil euros (3.859.580,00 €), correspondendo a cada capítulo as cantidades que de seguido se expresan: ESTADO DE GASTOS ESTADO DE INGRESOS Exponse ao público tamén o cadro de persoal e a relación de postos de traballo desta Corporación, que de acordo co preceptuado no art.127 do RDL, se publica: I.–FUNCIONARIOS DE CARREIRA 1.–Habilitación de carácter nacional: 1 Secretario-Interventor.–Grupo A1.–Propiedade.2.–Escala de Administración Xeral 2.1.-Subescala administrativa: 1 Administrativo-Tesoureiro.–Grupo C1.–Propiedade.2.2.–Subescala de auxiliares administrativos: 2 Auxiliares Administrativos.–Grupo C2.–Propiedade. II.–PERSOAL LABORAL 1.–Persoal laboral fixo: 1 Conserxe-Auxiliar colexio-polideportivo.–Titulación E. X. B.–Vacante 2.–Persoal laboral de contratación temporal: 1 Traballadora Social.–Título grao medio.–12 meses (O. E. 99) 1 Axente de Emprego e Desenvolvemento Local, 12 meses.3 Asistentes domiciliarias, 12 meses.1 Auxiliar de Servizos Sociais 12 meses.3 Animador deportivo 12 meses.1 Conserxe de recepción e limpeza albergue Olveiroa, 12 meses.1 Conductor de tractor.3 Operario de Servicios Múltiples.1 Animadora Cultural.1 Normalizadora Lingüística.1 Docente Servicios Culturais.1 Monitor de conciliacion.1 Monitor informática.1 Técnico Turismo.3 Personal de vixiancia de praia e socorrismo, 3 meses. Dumbría, 1 de febreiro de 2022. O ALCALDE José Manuel Pequeño Castro
04/02/2022 | Administración LocalMunicipal
Santa Comba
Aprobación inicial de Modificación da Ordenanza reguladora do prezo público pola prestación de servizos ou a realización de actividades culturais do Concello de Santa Comba

O Pleno do Concello de Santa Comba, en sesión ordinaria celebrada o día 28 de xaneiro de 2022, acordou a aprobación inicial de Modificación da Ordenanza reguladora do prezo público pola prestación de servizos ou a realización de actividades culturais do Concello de Santa Comba, e en cumprimento do disposto nos artigos 49 e 70.2 da Lei 7/1985, de 2 de abril, Reguladora das Bases de Réximen Local, e no artigo 56 do Real Decreto Lexislativo 781/1986, de 18 de abril, polo que se aproba o Texto Refundido das disposicións legais vixentes en materia de Réximen Local, se somete o expediente a información pública polo prazo de trinta días, a contar dende o día seguinte á inserción deste anuncio no Boletín Oficial da Provincia, para que poida ser examinado e se presenten as reclamacións que estimen oportunas. Se transcurrido dito prazo non se houbesen presentado alegacións, considerarase aprobado definitivamente dito Acordo. En Santa Comba a 31 de xaneiro de 2022. A Alcaldesa, Mª Josefa Pose Rodríguez
04/02/2022 | Administración LocalMunicipal
Ribeira
Anuncio aprobación inicial PMUS Concello de Ribeira

Sométese o devandito acordo de aprobación inicial a exposición ao público coa fín de que os interesados poidan presentar alegacións durante o prazo do trinta días dende a súa publicación no BOP de A Coruña. Se durante o devandito prazo non se presentaran alegacións o acordo de aprobación inicial automáticamente elevarase a definitivo. Ribeira, 1 de febreiro de 2022. O alcalde-presidente Asdo. Manuel Ruiz Rivas
04/02/2022 | Administración LocalMunicipal
Santiso
Anuncio de convocatoria para o alleamento mediante subasta de bens mobles

Aprobado pola Xunta de Goberno Local do Concello de Santiso o expediente de alleamento de bens mobles, dispoñéndose a apertura do procedemento de selección do adxudicatario con suxección ás cláusulas establecidas no Prego de condicións aprobado con data 26 de xaneiro de 2022, e de conformidade co mesmo realízase a seguinte convocatoria: 1.-Entidade Adxudicataria: Concello de Santiso.2.-Obxecto do contrato. Alleamento de bens mobles Descripción dos bens mobles: Camión IVECO (modelo ML170E23) matrícula O-5803-BS PTMA: 18,000kg. Cilindrada: 5861 Motor: Diésel Potencia.167KW Km:92.471km Configuración: Camión volquete con grúa.3.-Forma de adxudicación: POXA. O prezo do referido ben establécese en TRES MIL (3.000,00) euros, mellorables á alza. Non se establecen.- Nas oficinas municipais sitas en “Agro do Chao, s/n.- 15808 Santiso (A Coruña)” páxina web: https://santiso.gal/ perfil do contratante. Non se esixe unha clasificación específica. As ofertas presentáranse no modelo que figura nos pregos e entregaranse nas dependencias municipais no prazo de 15 días naturais a contar dende o seguinte ó da publicación do anuncio no Boletín Oficial da Provincia de A Coruña, con arranxo ó disposto nos Pregos. Calificados previamente os documentos presentados en tempo e forma no sobre de referencia, a Mesa procederá en acto público á apertura das proposicións económicas que sexan admitidas a licitación. Dito acto celebrarase ás DOCE (12,00) horas do terceiro día hábil seguinte a aquel en que remate o prazo de presentación de ofertas. A Mesa de Contratación elevará proposta de adxudicación dos bens mobles ao órgano de contratación competente, que resolverá o que proceda, notificándose aos licitadores nos termos do Prego de condicións aprobado. Os gastos de publicidade esixidos para a celebración deste contrato serán de conta do adxudicatario. Santiso, 1 de febreiro de 2022 O Alcalde Manuel Adán López
04/02/2022 | Administración LocalMunicipal
Santa Comba
Aprobación inicial de Modificación Regulamento do Rexistro de Asociaciòns do Concello de Santa Comba

O Pleno do Concello de Santa Comba, en sesión ordinaria celebrada o día 28 de xaneiro de 2022, acordou a aprobación inicial de Modificación Regulamento do Rexistro de Asociaciòns do Concello de Santa Comba, e en cumprimento do disposto nos artigos 49 e 70.2 da Lei 7/1985, de 2 de abril, Reguladora das Bases de Réximen Local, e no artigo 56 do Real Decreto Lexislativo 781/1986, de 18 de abril, polo que se aproba o Texto Refundido das disposicións legais vixentes en materia de Réximen Local, se somete o expediente a información pública polo prazo de trinta días, a contar dende o día seguinte á inserción deste anuncio no Boletín Oficial da Provincia, para que poida ser examinado e se presenten as reclamacións que estimen oportunas. Se transcurrido dito prazo non se houbesen presentado alegacións, considerarase aprobado definitivamente dito Acordo. En Santa Comba a 31 de xaneiro de 2022. A Alcaldesa, Mª Josefa Pose Rodríguez
28/02/2022 | Administración LocalMunicipal
Cambre
Publicación edicto do padrón do prezo público por actividades deportivas - Programa das Escolas de Actividade Física e Saúde ano 2021-2022 correspondente ao mes de febreiro 2022

Por resolución da concelleira delegada núm.265/2022 de data 23 de febreiro de 2022, acordouse: PRIMEIRO: Aprobar o padrón fiscal do prezo público por actividades deportivas do Programa das Escolas de Actividade Física e Saúde ano 2021-2022 correspondente ao mes de febreiro 2022 que comprende 208 recibos e 1113 cotas cero por un importe total de mil vinteoito euros con noventa e cinco céntimos (1028,95 €), desde Annette Paraschiv Sadouki, Piedad a Froilan Gonzalez Sierra Samperio, Monserrat. SEGUNDO: Expoñer ao público os datos incorporados aos padróns que se aproban, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a todos os contribuintes, nos termos establecidos no artigo 102.3 da Lei 58/2003, do 17 de decembro, xeral tributaria. TERCEIRO: Contra as liquidacións incorporadas aos padróns todos os interesados poderán interpoñer recurso de reposición ante esta concellería, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes contado desde o día seguinte ao remate da exposición ao público dos padróns. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo dun mes desde a súa interposición. Contra a desestimación presunta do recurso poderase interpoñer recurso contencioso-administrativo ante o Xulgado do Contencioso-adminsitrativo da Coruña, no prazo de dous meses, desde a notificación da resolución expresa, ou de seis meses desde que se produza a desestimación presunta, tal como establece o artigo 46.1 da Lei 29/1998, do 13 de xullo, reguladora da xurisdicción contencioso-administrativa. Temén se poderá interpoñer calquera outro recurso que se estime conveniente. A data de cargo dos recibos domiciliados será o 3 de marzo. Cambre, 23 de febreiro de 2022 A concelleira delegada da área de Economía, Facenda e Recursos Humanos P. D. (RA núm.1323/2019, do 1 de xullo) María Dolores Pan Lesta
28/02/2022 | Administración LocalMunicipal
Muxía
Anuncio de aprobación do padrón de auga, lixo, punto limpo e sumidoiro do 4º trimestre do 2021

Por Decreto de Alcaldía de 21 de febreiro de 2022 se aprobou a seguinte resolución: “Visto o padrón fiscal da taxa polo servizo de abastecemento de auga, lixo, sumideiro e punto limpo sumideiro incluído o canon da auga correspondente ao período do 4º trimestre do 2021, Tendo en conta o establecido na normativa vixente (Lei 7/1985 -LBRL-, Lei 58/2003 -LGT- e RD 939/2005 Regulamento Xeral de Recadación-, por medio do presente PRIMEIRO.- Aprobar o padrón da taxa polo servizo de auga, sumideiro lixo e punto limpor incluido o canon de agua corresponde ao 4º trimestre do 2021 que consta de 2.901 usuarios, e que ascende aos seguintes importes: Lixo: 43.788,25 euros. Punto Limpo: 3.843,00 euros. Servizo de auga: 17.633,78 euros. Sumidoiro: 4.422,00 euros. IVA Agua: 1.760,85 euros. Canon Xunta: 11.472,76 euros. TOTAL: 82.920,64 euros. SEGUNDO.- Expoñer ao público o padrón aprobado aos efectos de presentación das reclamacións que se estimen oportunas, mediante a publicación de edicto no BOP e no taboleiro de anuncios do Concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, Xeral Tributaria. TERCEIRO.- O prazo de cobro en período voluntario será de 3 meses, a contar dende o día seguinte á publicación do edicto no BOP. Transcurrido o mesmo procederase a esixir os xuros de mora e os recargos de acordo cos artigos 26 a 28 da Lei 58/2003. A falta de pago en período voluntario do canon da auga suporá a exixencia do mesmo directamente ao contribuínte pola vía de constreximento pola Consellería competente en materia de facenda da Xunta de Galicia. CUARTO.- Contra as liquidacións incorporadas aos padróns, transcorrido o periodo de exposición pública, os interesados poderán interpor recurso preceptivo de reposición ante o Sr. Alcalde-Presidente, como establece o artigo 14.2 do R. D. lexislativo 2/2004 polo que se aproba o texto refundido da lei de facendas locais. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución. Indicar tamén que a repercusión do canon da auga poderá ser obxecto de reclamación económico administrativa ante o órgano económico-administrativo da Comunidade Autónoma de Galicia, no prazo dun mes dende que se entenda producida a notificación.” Muxía, 21 de febreiro de 2022. O Alcalde, Santiago M. Toba Campaña
28/02/2022 | Administración LocalMunicipal
Muxía
Anuncio de aprobación do padrón do servizo de ximnasio municipal, xaneiro 2022

Por Decreto de Alcaldía de 23 de febreiro de 2022 se aprobou a seguinte resolución: “Visto o padrón fiscal da taxa polo servizo de ximnasio municipal do mes de xaneiro de 2022. Tendo en conta o establecido na normativa vixente (Lei 7/1985 -LBRL-, Lei 58/2003 -LGT- e RD 939/2005 Regulamento Xeral de Recadación-, por medio do presente PRIMEIRO.- Aprobar o padrón da taxa pola prestación de servizos deportivos (ximnasio municipal), e que ascende ao importe de 564 euros de 47 usuarios. SEGUNDO.- Expoñer ao público o padrón aprobado aos efectos de presentación das reclamacións que se estimen oportunas, mediante a publicación de edicto no BOP e no taboleiro de anuncios do Concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, do 17 de decembro, Xeral Tributaria. TERCEIRO.- O prazo de cobro en período voluntario será de 2 meses, a contar dende o día seguinte á publicación do edicto no BOP. Transcurrido o mesmo procederase a esixir os xuros de mora e os recargos de acordo cos artigos 26 a 28 da Lei 58/2003. CUARTO.- Contra as liquidacións incorporadas aos padróns, transcorrido o periodo de exposición pública, os interesados poderán interpor recurso preceptivo de reposición ante o Sr. Alcalde-Presidente, como establece o artigo 14.2 do R. D. lexislativo 2/2004 polo que se aproba o texto refundido da lei de facendas locais. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución“. Muxía, 23 de febreiro de 2022. O Alcalde, Santiago M. Toba Campaña
28/02/2022 | Administración LocalMunicipal
A Coruña
Xestión Tributaria
Exposición pública da aprobación da matrícula fiscal IVTM 2022

Por Delegación da Xunta de Goberno Local, o Concelleiro delegado de Economía, Facenda e Réxime Interior, mediante resolución de data 21.02.2022, aprobou a Matrícula Fiscal do Imposto sobre Vehículos de Tracción Mecánica, correspondente ao exercicio 2022. De conformidade co disposto no artigo 102 da Lei da Lei 58/2003 Xeral Tributaria e artigo 86 da Ordenanza Xeral de Xestión, a matrícula aprobada queda exposta ao público durante o PRAZO DUN MES, contado a partir da publicación. Durante devandito prazo, os interesados poderán examinala e formular alegacións, así como presentar, no PRAZO DUN MES seguinte á finalización do período de exposición pública, os seguintes recursos: a) Con carácter previo e potestativo, o recurso de reposición previsto no art.14 do Real Decreto Lexislativo 2/2004 polo que se aproba o Texto refundido da Lei Reguladora das Facendas Locais. b) Reclamación económico-administrativa, que terá carácter preceptivo previo ao recurso contencioso administrativo, prevista no art.137 da Lei 7/1985, segundo redacción dada pola Lei 57/2003 de medidas para a modernización do goberno local. c) Ambos recursos non poderán ser simultáneos, de producirse esta situación tramitarase o presentado en primeiro lugar e declararase inadmisible o segundo (art.222 da Lei 58/2003, Xeral Tributaria). d) Calquera outro recurso que se estime procedente. Este anuncio ten carácter de notificación colectiva ao amparo do disposto no artigo 102 da Lei 58/2003 Xeneral Tributaria. A Coruña, 22 de febreiro de 2022 O Director de Economía, Facenda e Réxime Interior Manuel Ángel Jove Losada
28/02/2022 | Administración LocalMunicipal
Sada
Servizos Económicos
Aprobación inicial do orzamento xeral para o exercicio económico 2022

En sesión do Pleno desta Corporación celebrada o día 24 febreiro, aprobouse inicialmente o Orzamento Xeral e o Cadro de Persoal do Concello para o ano 2022. En cumprimento do disposto no artigo 169.1 do Texto Refundido da Lei Reguladora das Facendas Locais aprobada por Real Decreto Lexislativo 2/2004, de 5 de marzo, e demais disposicións concordantes, exponse ao público na Intervención desta entidade polo prazo de quince días hábiles, a contar dende o seguinte ao da inserción deste anuncio no BOP, durante o cal os interesados aos que fai referencia o artigo 170.1 da antedita norma legal poderán examinalo e presentar ante o Pleno do Concello as reclamacións previstas no artigo 170.2 da mesma norma. No caso de non se presentar reclamacións, o orzamento considerarase definitivamente aprobado. Sada, 25 de febreiro de 2022. O alcalde Oscar Benito Portela Fernández
28/02/2022 | Administración Autonómica
Xunta de Galicia
Vicepresidencia segunda e Consellería de Economía, Empresa e Innovación
Xefatura Territorial da Coruña
Servizo de Enerxía e Minas
Acordo do 22 de febreiro de 2022, da Xefatura Territorial da Coruña, que sinala data para o pagamento do prezo xusto por expropiación, no concello de Vimianzo (expediente IN661A 2007/6-1)

Acordo do 22 de febreiro de 2022, da Xefatura Territorial da Coruña, que sinala data para o pagamento do prezo xusto por expropiación, no concello de Vimianzo (expediente IN661A 2007/6-1). De conformidade co disposto nos artigos 48.1 da Lei de expropiación forzosa do 16 de decembro de 1954, e 48.2, 49, 50 e 51 do seu Regulamento do 26 de abril de 1957, esta Xefatura Territorial acorda sinalar o día 8 de abril de 2022, a partir das 12.00 horas nas dependencias da Casa da Cultura do Concello de Vimianzo, para que o pagador da entidade beneficiaria Greenalia Wind Power Alto da Croa, S. L. U. proceda ao pagamento dos prezos xustos e xuros, por expropiación e imposición de servidumes de paso da instalación eléctrica denominada parque eólico Alto da Croa, sita no dito Concello (expediente IN661A 2007/6-1), ás persoas propostas como propietarias das fincas afectadas, ás que igualmente se lles dirixirá notificación individual para o efecto. Así mesmo, cando as persoas propietarias ou titulares de dereitos sobre as fincas afectadas sexan descoñecidas ou se ignore o lugar de notificación ou ben, intentada esta, non se puidese practicar, publicarase un anuncio desta convocatoria no taboleiro de edictos único (TEU) do Boletín Oficial del Estado. A Coruña, 22 de febreiro de 2022. Isidoro Martínez Arca Xefe territorial da Coruña
28/02/2022 | Administración LocalMunicipal
Vimianzo
Anuncio de cobranza

Con data 22/02/2022 por esta Alcaldía apróbase inicialmente a PADRÓN FISCAL DO SERVIZO DE AXUDA NO FOGAR (SAF), CORRESPONDENTE AO MES DE XANEIRO 2022 co seguinte detalle: Mes de Xaneiro do ano 2022 (138 recibos por importe total de 6.500,90 euros). O Padrón aprobado expóñese ó público nas oficinas do Concello de Vimianzo durante 15 días hábiles, contados a partir do día seguinte ó da publicación deste anuncio no Boletín Oficial da Provincia, a efectos de reclamacións. En caso de non formularse, entenderase aprobado automaticamente con carácter definitivo, significando que só se deterá a acción de cobranza, en relación cos suxeitos pasivos que efectúen alegacións, sen que afecte aos restantes suxeitos pasivos. O prazo de cobro en vía voluntaria para estes suxeitos pasivos comezará dende que se resolva a súa reclamación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. Contra as liquidacións incorporadas ao Padrón, todos os interesados poderán interpor RECURSO DE REPOSICIÓN ante a Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei Reguladora das Facendas Locais, no prazo DUN MES contado dende o día seguinte ó remate da exposición ó público da Listaxe de usuarios. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 1 de marzo de 2022 ata o día 30 de abril de 2022. As liquidacións que figuren correctamente domiciliadas faranse chegar ás respectivas entidades de depósito para que sexan cargadas nas contas dos seus clientes. Transcorrido o período de cobro sinalado, iniciarase o período executivo que determina o dereito a percibir o recargo de prema e demais, de acordo co previsto nos artigos 26 e 28 da Lei Xeral Tributaria. Vimianzo, a 22 de febreiro de 2022 A alcaldesa Mónica Rodríguez Ordóñez
28/02/2022 | Administración LocalMunicipal
Sada
Servizos Económicos
Aprobación inicial da modificación de créditos número 03/2022

O Pleno do Concello de Sada, en sesión celebrada o día 24 de febreiro de 2022, acordou aprobar inicialmente a modificación orzamentaria número 03/2022, correspondente ao expediente de crédito extraordinario 01/2022. En cumprimento do disposto nos artigos 169.1 e 177.2 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais (TRLRFL), exponse ao público o citado expediente no departamento de servizos económicos polo prazo de quince días hábiles, a contar dende o día seguinte ao da publicación do presente anuncio no Boletín Oficial da Provincia, co fin de que durante o dito prazo os interesados poidan examinalo e presentar as reclamacións ante o Pleno que estimen oportunas nos termos establecidos no artigo 170 do mencionado TRLRFL. Se transcorrido o dito prazo non se formulasen reclamacións o expediente considerarase aprobado definitivamente sen necesidade de adoptar un novo acordo; en caso contrario o Pleno disporá dun prazo dun mes para resolvelas. Sada, a 25 de febreiro de 2022. O Alcalde Oscar Benito Fernández Portela
28/02/2022 | Administración LocalMunicipal
Arteixo
Persoal
Listaxe provisional de admitidos/as e excluídos/as de 11 prazas de operarios/as de obras/servizos/mantemento

ANUNCIO APROBACIÓN LISTAXE PROVISIONAL DE ADMITIDOS/AS E EXCLUÍDOS/AS NO PROCESO PARA A COBERTURA DE 11 PRAZAS DE PERSOAL LABORAL FIXO OPERARIAS/OS DE OBRAS/SERVIZOS/MANTEMENTO, DO CONCELLO DE ARTEIXO, POLO PROCEDEMENTO DE CONCURSO-OPOSICIÓN Segundo Decreto da Alcaldía n.º 529/2022, do 21 de febreiro de 2022, apróbase a listaxe provisional de admitidos/as e excluídos/as ao proceso do proceso para a cobertura en propiedade de 11 prazas de operarios/as de obras/servizos/mantemento, persoal laboral fixo, polo procedemento de concurso-oposición, con indicación dos motivos de exclusión, no seu caso, e con indicación do prazo para subsanación de documentación de 10 días hábiles, a contar dende o día seguinte ao da publicación do presente anuncio no BOP. Ao remate do referido prazo resolverase a listaxe definitiva con indicación do lugar, día e hora do inicio do proceso selectivo. ADMITIDOS/AS: EXCLUÍDOS/AS: Designar nominativamente aos membros do Tribunal cualificador de acordo ao establecido na base 5, quedando constituído do seguinte xeito:  Presidenta: D.ª Cristina Garay Aguirre, técnica de Persoal e RR. HH. do Concello de Arteixo (titular), e D.ª Carlota Pita Pita, enxeñeira superior de Obras e Servizos do Concello de Arteixo (suplente).  Secretario: D. José María Vázquez Pita, secretario xeral do Concello de Arteixo (titular), e D.ª Marina Ventura Lozano, administrativa de Persoal e RR. HH. do Concello de Arteixo (suplente).  Vogais: – D. Óscar Miranda Lodeiros, técnico medio de Medio Ambiente do Concello de Arteixo (titular), e D.ª Nelly Gato Novo, arquitecta técnica de Urbanismo do Concello de Arteixo (suplente). – D. Manuel Varela Mariño, enxeñeiro superior de Obras e Servizos do Concello de Arteixo (titular), e D. Cong Rosner Ganau, arquitecto de Urbanismo do Concello de Arteixo (suplente). – D.ª Daniela Beatriz Hitado Fontaneda, operaria de Protección Civil do Concello de Arteixo (titular), e D. Wisdom Hajoui Cojuhari, coordinador de Protección Civil do Concello de Arteixo (suplente). Arteixo, 22 de febreiro de 2022 O ALCALDE-PRESIDENTE Asdo.: Carlos Calvelo Martínez
28/02/2022 | Administración LocalMunicipal
A Capela
Aprobación inicial do expediente de modificación de créditos n.º 3/2022

ANUNCIO O Pleno deste Concello, na sesión ordinaria de data 25 de febreiro de 2022, acordou a aprobación inicial do expediente de modificación de créditos número 3/2022 de suplemento de crédito e crédito extraordinario financiado con cargo ao remanente líquido de tesouraría do exercicio 2021. En cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, sométese o mencionado acordo a información pública polo prazo de quince días, a contar dende o día seguinte ao de publicación do presente anuncio no Boletín Oficial da Provincia. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello (http://concellodacapela.sedelectronica. gal). Se transcorrido o mencionado prazo non se presentaron alegacións, considerarase aprobado definitivamente o devandito Acordo. A Capela, 25 de febreiro de 2022. O alcalde Manuel Meizoso López
11/02/2022 | Administración LocalMunicipal
Coirós
Padrón de abastecemento e saneamento de augas do cuarto trimestre de 2021

Mediante acordo da Xunta de Goberno Local de data 27 de xaneiro de 2022, aprobouse o padrón da taxa municipal de abastecemento e saneamento de auga, do cuarto trimestre de 2021. Polo que se expón ao público, para a súa notificación colectiva, de acordo co establecido no artigo 102,3 da Lei 58/2003 de 17 de decembro, durante o prazo de quince días, a contar dente o seguinte ao da publicación de presente edito no Boletín Oficial da Provincia e no taboleiro de edictos do concello, para que se poidan presentar as reclamacións que se consideren oportunas. De non presentarse reclamación algunha entenderase aprobado definitivamente. Contra o presente acordo poderá interpoñerse recurso de reposición ante este Concello no prazo dun mes, ou recurso contencioso administrativo a interpoñer ante os Tribunais Contencioso Administrativos, no prazo de dous meses a contar dende o día seguinte ó da finalización da exposición pública. O canon da auga poderá ser obxecto de reclamación económico-administrativa perante o órgano económico-administrativo da Comunidade Autónoma de Galicia no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o Regulamento do canon da auga e do coeficiente de vertido a sistemas públicos de depuración de augas residuais. A falta de pago do canon no período voluntario sinalado suporá a esixencia do canon da auga directamente ao contribuínte pola vía de constrinximento pola consellería competente en materia de facenda da Xunta de Galicia. A publicación no Boletín Oficial da Provincia deste anuncio, produce efectos de notificación expresa, ao abeiro do disposto no artigo 102.3 da Lei Xeral Tributaria, e do anuncio de cobranza segundo o disposto no artigo 24 do Real Decreto 939/2005 Regulamento Xeral de Recadación.” Coirós, un de febreiro de 2022 O ALCALDE Asdo.: Francisco Quintela Requeijo
11/02/2022 | Administración LocalMunicipal
Cabana de Bergantiños
Revogación e novo nomeamento do terceiro tenente de alcalde

EDICTO Revogación e novo nomeamento terceiro tenente de alcalde Por Resolución da Alcaldía núm.69/2022, do 8 de febreiro, ditouse o seguinte acordo co seguinte teor literal: “Por Resolución da Alcaldía núm.337/2019, do 12 de xullo, nomeouse terceiro tenente de alcalde a ELSA MASCAREÑAS BOUBNAN (BOP núm.150, do 9 de agosto de 2019), ao cal, por motivos profesionais ao día da data, non lle resulta posible asistir con normalidade ás Xunta de Goberno Local. Considerando que de acordo ó establecido no artigo 20.1. da Lei 7/1985, do 2 de abril, reguladora das bases réximen local (LBRL), os tenentes de alcalde son un órgano necesario en todo Municipio e a Xunta de Goberno Local en todo aquel cunha poboación superior ós 5.000 habitantes e nos de menos, cando así o dispoña o seu Regulamento Orgánico (ROM) ou o acorde o Pleno. Prevese no ROM. arts.4, 9, 10 e 11, a Xunta de Goberno Local como órgano de goberno da organización municipal do Concello de Cabana de Bergantiños. Considerando que corresponde ó alcalde o nomeamento dos tenentes de alcalde, así como dos membros da Xunta de Goberno Local segundo o recollido nos artigos 23 da LBRL e 35, 38, 46, 112 e 113 do Real decreto 2568/1986, de 28 de novembro, polo que se aproba o regulamento de organización, funcionamento e réximen xurídico das entidades locais (ROF). RESOLVO: Primeiro. –Revogar o nomeamento como terceiro tenente de alcalde de ELSA MASCAREÑAS BOUBNAN. Segundo. –Nomear terceira tenente de alcalde a Marius Calin Viñambres Farfan de los Godos. Terceiro. –Ordenar a publicación da presente Resolución no Boletín Oficial da Provincia da Coruña e notificala ós interesados e ás interesadas. Cuarto. –Comunicar este acordo ós diferentes servizos municipais e dar conta deste acordo ó Pleno na seguinte sesión que se convoque.” Cabana de Bergantiños, 8 de febreiro de 2022. O alcalde. Rosio Cajete Vasandani
11/02/2022 | Administración LocalMunicipal
Mugardos
Padrón do servizo de axuda no fogar de prestación básica e dependencia novembro 2021

A resolución da Alcaldía 25 do 12//01/2022 aprobou os padróns fiscais correspondentes ao mes de novembro 2021 do Servizo de Axuda no Fogar, a través da prestación básica e da Lei da dependencia. Os padróns quedarán expostos ao público no Concello durante o prazo de 15 días, a contar dende o día seguintes ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, xeral tributaria, e artigo 24 do RXR. Contra a referida liquidación poderá Vde. Interpoñer o recurso de reposición ante a propia Alcaldía no prazo de un mes, contado a partir do día seguinte ó da notificación da presente, ó que se refire o art.108 da Lei 7/1985, de 2 de abril, Reguladora das Bases de Réxime Local, tal como preceptúa o artigo 14 da lei 39/1988, de 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as accións que procedan ante a xurisdición competente. Dous meses contados a partir do seguinte ao da finalización da exposición pública. Unha vez transcorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constrinximento. Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumprimento do disposto no artigo 102 da Lei 58/2003, de 17 de decembro, Xeral tributaria. Asinado en Mugardos polo concelleiro Delegado de Facenda, Persoal e Participación Cidadá José Miguel Mahía Prados (Delegación da Alcaldía: R. A. 536 de 24/05/2021), o día 08/02/2022.
11/02/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.82265. Cambio situación fonte. Concello de Ortigueira

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO A Asociación de Veciños Santa Eulalia de Ladrido solicita de Augas de Galicia, por atoparse nas marxes do río s/d, a autorización de obras no polígono 14, parcela 1644, no lugar de Oteiro, parroquia de Ladrido (Santalla), concello de Ortigueira (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.82265. As obras solicitadas consisten na canalización de augas dunha fonte, ata unha pista próxima para facilitar o seu acceso. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ortigueira ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 7 de febreiro de 2022. O xefe do Servizo Territorial Néstor Rodríguez Arias (sinatura dixital ao marxe)
11/02/2022 | Administración LocalMunicipal
Arzúa
Aprobación do padrón da taxa polo ser vizo de axuda no fogar mes novembro 2021

Por Resolución da Alcaldía nº 104/2022 de data 07 de febreiro de 2022, aprobouse o padrón de suxeitos pasivos da taxa pola prestación do servizo de axuda no fogar correspondente ao mes de novembro de 2021. Conforme ao disposto no artigo 102.3 da Lei 58/2003, de 17 de decembro, xeral tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004 de 5 de marzo, polo que se aprobou o texto refundido da Lei reguladora de facendas locais, queda exposto ao público durante o prazo de 15 días hábiles dende o seguinte ao da publicación deste anuncio no BOP para o seu exame e reclamación por parte das persoas interesadas. A cobranza das taxas aprobadas verificarse na forma e prazos previstos no artigo 10.3 da respectiva Ordenanza reguladora. Contra a presente notificación poderá interpoñerse o recurso de reposición regulado no artigo 14 do Real decreto lexislativo 2/2004, do 5 de marzo, polo que se aproba o texto refundido da Lei reguladora de facendas locais, ante o órgano que ditou o acto. Transcorrido o prazo máximo de un mes dende a interposición do recurso sen que recaese unha resolución expresa, o recurso considerarase desestimado quedando aberta a vía para a interposición do recurso contencioso-administrativo ante o xulgado contencioso administrativo. Arzúa, a 8 de febreiro de 2022 Alcalde-presidente do Concello de Arzúa Jesus Alejandro Felipez Varillas
11/02/2022 | Administración LocalMunicipal
Arteixo
Urbanismo
Aprobación definitiva do proxecto de equidistribución da UA-62

URBANISMO e PATRIMONIO ANUNCIO Aprobación definitiva do proxecto de equidistribución da UA-62 Expte.2020/U036/0000001 Pola Xunta de Goberno Local, en sesión celebrada por medios telemáticos o xoves 27 de xaneiro de 2022, acordouse a aprobación definitiva do proxecto de equidistribución do ámbito da UA-62 presentado o día 9/07/21 (4413) coa documentación presentada o 25/11/21 (7086) cos efectos inherentes ao mesmo, tanto reais como económicos, recollidos nos artigos 274 e 275 do RLSG. O que se publica para xeral coñecemento aos efectos previstos no art.220. c do Decreto 143/2016, do 22 de setembro, que aproba o Regulamento da lei do solo de Galicia. Contra a presente Resolución, que pon fin á vía administrativa, pode interpor alternativamente recurso potestativo de reposición ante o Alcalde deste Concello, no prazo DUN MES, a contar desde o día seguinte ao da publicación do presente anuncio, de conformidade cos artigos 123 e 124 da Lei 39/2015, do 1 de outubro, do Procedemento Administrativo Común das Administracións Públicas. Así mesmo, poderá interpor directamente recurso contencioso administrativo ante o Xulgado do Contencioso-Administrativo da Coruña, no prazo de DOUS MESES, a contar desde o día seguinte ao da publicación do presente anuncio, de conformidade co artigo 46 da Lei 29/1998, do 13 de xullo, da Xurisdición Contencioso-Administrativa. Se se optase por interpor o recurso de reposición potestativo non poderá interpor recurso contencioso-administrativo ata que aquel sexa resolto expresamente ou se produciu a súa desestimación por silencio. Todo iso sen prexuízo de que poida interpor Vde. calquera outro recurso que puidese estimar máis conveniente ao seu dereito. Asinado dixitalmente o 7 de febreiro de 2022. D. Luís Alberto Castro Calvete Concelleiro delegado en materia de Urbanismo e Patrimonio Decreto 1513/2021, do 07/06/2021
11/02/2022 | Administración LocalMunicipal
Noia
Secretaría
Apertura do prazo para solicitar axudas para a rehabilitación de vivendas situadas na área de rehabilitación do casco histórico de Noia (fase 15)

ANUNCIO APERTURA DO PRAZO PARA SOLICITAR AXUDAS PARA A REHABILITACIÓN DE VIVENDAS SITUADAS NA ÁREA DE REHABILITACIÓN DO CASCO HISTÓRICO DE NOIA (FASE 15) En cumprimento do establecido no artigo 10 da Ordenanza Reguladora das Axudas á Rexeneración e renovación urbana para a área de rehabilitación integrada delimitada no Plan Especial de Reforma Interior do Casco Histórico de Noia, publicada no BOP n.º 143 de data 31 de xullo de 2019, faise público que durante o prazo dun mes, contado dende a publicación do presente anuncio no BOP, todas as persoas interesadas que cumpran os requisitos dos artigos 3.º e 4.º da devandita ordenanza, poderán presentar a súa solicitude de axuda na oficina de Rehabilitación do Concello de Noia ou por calquera dos medios establecidos no artigo 16 da Lei 39/2015, do 1 de outubro, do Procedemento Administrativo Común das Administracións Públicas, acompañada da documentación detallada no artigo 10 da ordenanza. En Noia, a 7 de febrero de 2022. O alcalde Asdo.: José Santiago Freire Abeijón
11/02/2022 | Administración LocalMunicipal
Oleiros
Persoal
Modificación da listaxe definitiva de persoas admitidas e corrección de anuncio no procedemento selectivo de tres policías locais

Por resolución da segunda tenente de alcalde delegada de Persoal, nº 2022000398, do 8 de febreiro, ditada en uso das competencias atribuídas polo Decreto da alcaldía nº 2019002619, do 20 de xuño, apróbase a seguinte modificación da listaxe definitiva de persoas admitidas no procedemento selectivo para cubrir, pola quenda libre, tres prazas de policía local: 1.- Modificar a listaxe definitiva de persoas admitidas, publicada No Boletín Oficial da Provincia da Coruña (BOP) nº 26, do 8 de febreiro de 2022, incluíndo nela á seguinte aspirante por comprobar que si emendou a súa solicitude dentro do prazo establecido ao efecto: 2.- Corrixir o nome da seguinte aspirante, que figuraba incorrecto na listaxe inicial: 3.- Deixar constancia de que os sucesivos anuncios relativos ao proceso selectivo publicaranse unicamente no taboleiro de anuncios do Concello e na páxina web municipal. Corríxese un erro tipográfico do anuncio publicado no BOP nº 26, do 8 de febreiro, do seguinte xeito: Onde pon “. quenda de promoción interna” debe figurar “quenda libre”. Oleiros, 8 de febreiro de 2022. A segunda tenente de alcalde delegada de Persoal Roberto Eduardo Fababu Estopiñan
11/02/2022 | Administración LocalMunicipal
Mugardos
Padrón do servizo de axuda no fogar de prestación básica e dependencia outubro 2021

A resolución da Alcaldía 1272 do 02/12/2021 aprobou os padróns fiscais correspondentes ao mes de outubro 2021 do Servizo de Axuda no Fogar, a través da prestación básica e da Lei da dependencia. Os padróns quedarán expostos ao público no Concello durante o prazo de 15 días, a contar dende o día seguintes ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, xeral tributaria, e artigo 24 do RXR. Contra a referida liquidación poderá Vde. Interpoñer o recurso de reposición ante a propia Alcaldía no prazo de un mes, contado a partir do día seguinte ó da notificación da presente, ó que se refire o art.108 da Lei 7/1985, de 2 de abril, Reguladora das Bases de Réxime Local, tal como preceptúa o artigo 14 da lei 39/1988, de 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as accións que procedan ante a xurisdición competente. Dous meses contados a partir do seguinte ao da finalización da exposición pública. Unha vez transcorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constrinximento. Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumprimento do disposto no artigo 102 da Lei 58/2003, de 17 de decembro, Xeral tributaria. Asinado en Mugardos polo concelleiro Delegado de Facenda, Persoal e Participación Cidadá José Miguel Mahía Prados (Delegación da Alcaldía: R. A. 536 de 24/05/2021), o día 08/02/2022.
11/02/2022 | Administración LocalMunicipal
Ames
Aprobación de liquidacións correspondentes aos padróns fiscais da taxa pola prestación do servizo de axuda no fogar, libre concorrencia e dependencia, período xaneiro de 2022

EDICTO Por Decretos da Alcaldía de data 3 de febreiro de 2022 aprobáronse as liquidacións correspondentes a: Padrón fiscal da taxa pola prestación do servizo de axuda no fogar, libre concorrencia, período xaneiro 2022. Padrón fiscal da taxa pola prestación do servizo de axuda no fogar, dependencia, período xaneiro 2022. Conforme o disposto no artigo 102.3 da Lei 58/2003, do 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, do 5 de marzo, polo que se aprobou o Texto refundido da Lei reguladora de facendas locais, quedan expostos ao público durante o prazo no que o tributo se atope en período voluntario de ingreso para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren oportuno. Prazo de ingreso: o período voluntario de cobranza dos tributos indicados, para o Concello de Ames, será do día 15 de febreiro de 2022 ao 19 de abril de 2022, ámbolos dous inclusive. Lugar de ingreso: en calquera oficina das entidades bancarias colaboradoras, empregando os instrumentos de ingreso (recibos), que se enviarán ao domicilio declarado do contribuínte por correo ordinario. No caso de perda do devandito instrumento, o obrigado ao pagamento poderá ata o día 19 de abril de 2022 obter un duplicado nas Oficinas do Concello de Ames sitas en: Bertamiráns: Pza. Horta de Abaixo 6, local 18. Milladoiro: Rúa Viorneira 6-Bx. OFICINA VIRTUAL https://ames.tributoslocales.es/Os contribuíntes que non tivesen recibidos nos seus domicilios os instrumento de ingreso disporán do mesmo prazo, para solicitalo na oficina indicada, e efectuar o pagamento nas entidades bancarias, posto que a non recepción non exonera da obriga do pagamento, e non impide a utilización da vía de constrinximento. O vencemento do prazo en período voluntario, sen ter sido satisfeita a débeda, determinará o comezo do procedemento de constrinximento, o deveño da recarga de prema e demais conceptos esixibles tal e como se fixa nos artigos 26 e 28 e 161 da Lei 58/2003 xeral tributaria. Ames, 7 febreiro de 2022. O alcalde José Blas García Piñeiro
11/02/2022 | Administración LocalMunicipal
Arzúa
Nomeamento de funcionario de carreira

Rematado o proceso selectivo unitario e superado o curso selectivo na AGASP, por Resolución da alcaldía número 94/2022 de data 2 de febreiro de 2022, resolveuse nomear funcionario de carreira a Emilio Caínzos Díaz, con DNI nº ***4302**, para a praza do grupo C, subgrupo C1, escala Administración especial, subescala servizos especiais, denominación: Axente de policía local, código da RPT 4001. O que se fai público aos efectos do artigo 62 do TREBEP e 60 da LEPGA. En Arzúa, 8 de febreiro de 2022. O alcalde Asdo. José Luis García López